open-index/open-wikipedia-markdown huggingface dataset:
A Bachio ad Goethium

thumb|Arnstadii Bachius migratoribus profecturis valedicit thumb|In pristino demarchio Ilmenaviae semita finitur; Goethius in subselliis ante domum sedens migratores exspectat

**A Bachio ad Goethium** (Theodisce: *Von Bach zu Goethe*) nuncupatur semita migratoria qualitatis superioris Thuringiensis inter Arnstadium et Ilmenaviam ducens.

## Descriptio 
thumb|Visio e monticulo Reinsberge
Chiliometris XXIV distantes Circuli Ilm urbes maximae semita migratoria commoda iunguntur. Ilmenaviae Ioannes Volfgangus Goethius multum agebat, Arnstadii Ioannes Sebastianus Bachius iuvenis. Ad utrumque illustrem virum honorandum semita culturalis instituta est.

Migratores plagarum varietas allicit, quas silvae veteres quercuum et aliarum specierum circumdant. Semitae partes consistunt in graphicis montibus Reinsberge et Veronikaberg nec non in territoriis protegendis pluribus. Visiones pulchrae dantur in vallem fluminis Wilde Gera, in cristas Silvae Thuringiensis, in vallem Wipfra et in vertices Ilmenaviae ad Kickelhahn. Statio paenultima est Puteus Goetheanus in sepulcreto vetere Ilmenaviae situs.

## Partes selectae 
* Monticulus **Haselkoppe**: altitudinis 586 metrorum; ad latus habens speculam in vicos Reinsfeld et Schmerfeld
* Castellum **Reinsburg**: muri et fortificationes restantes testimonium perhibent de burgo olim ingenti unde viae commerciales in proximitate obervabantur; in manibus equitum mediaevalium ferocium fuit usque annum 1289
* Monticulus **Halskappe**: hic locus totius semitae altissimus invenitur in altitudine 605 metrorum
* Monticulus **Veronikaberg**: supra vicum Martinroda in Monte Veronicae taxus, genus coniferum, crebra spissaque crescitur.
* Arbor **Dicke Eiche**: usque annum 1865 quercus quaedam gigantea in situ stetit antiquissima, quam se vidisse Ioannes Gottfriedus Herder et Goethius confirmaverunt

## Notae 
## Nexus externi 
* De semita in paginis periegeticis *Thüringen-Tourismus*
* Informationes in paginis urbis Ilmenaviae

Categoria:Thuringia
Categoria:Ioannes Volfgangus Goethius
Categoria:Iohannes Sebastianus Bachius
Categoria:Semitae
Categoria:Periegesis
Categoria:Ilmenavia
Categoria:Arnstadium
Congregatio Religiosorum Beatae Virginis Mariae

thumb|right|180px|Reverenda Veritate Mater Maria Corazon D. Agda, RVM -Superior General (2016-2021)
**Congregatio Religiosorum Beatae Virginis Mariae** est institum femineum  Ecclesiae Catholicae a Ignatia del Espiritu Santo una cum tribubus sororibus Manila  1684 cum primum nomine 'Beatas de la Compania de Jesús' conditum, ad beneficentias et auxilium paupertatibus ex caritate dandum.  

## Bibliographia 
## Notae 
## Nexus externus 
* Historia Congregations

Categoria:Ordines Ecclesiae Catholicae
Milena Dravić

**Milena Dravić** (Serbocroatice **Милена Дравић**, nata die 5 Octobris 1940 Belgradi, mortua ibidem mense Octobri 2018) fuit actrix cinematographica Serbica.

## Cinematographia 
* Kozara (1962)
* Una (1967)

Categoria:Actores Serbiae
Fundus de Shelby

thumb|Fundus de Shelby
Fundus de Shelby (Anglice, Shelby Farms Park) est hortus in Memphe, Tennesia. Frances Wright in anno 1825 eum condidit, dum is in anno 1928 venditus est. Fundus de Shelby non semper hortus erat; hic erat fundus laborandus captivis ab annis 1929-1964. Circa 1970, ut hortus fruendus civibus, apertus est. Dux Memphis legem fecit ut conderet hortum. Hortus maior factus est et multa milia arborum complantanti sunt .  Hortus nunc est unus optimorum locorum in Memphe. Cives possunt colles ascendere et ludere cum canibus et ambulare et currere. Visitatores possunt ambulare per complures semitas (e.g. Memphitica Via Per Silvam), et saepe scaphae circum lacus in horto navigant. Cives omnium aetatum Fundum de Shelby visitant, tamen res publica eum meliorem formare laborabit. 

## Notae
## Nexus externi 
* Fundus de Shelby
* Memphitica Via Per Silvam(Anglice, Greater Memphis Greenline)

Categoria:Memphis (Tennesia)
Carcharocles megalodon

***Carcharocles megalodon*** est exstincta selachimorphorum species, quae abhinc circiter inter 23 et 2.6 milliones annorum, inter Miocaenum superius et Pliocaenum inferius vixit. Ante tempus recens disputatum erat de megalodontis taxinomia: alii putaverant id familiae Lamidarum (sicut *Carcharodon carcharias*); alii exstinctae familiae Otodontidarum esse. Hodie secunda opinio praevalet, sed de genere eius etiamnunc disputatur: hoc potest esse aut *Carcharocles*, aut *Megaselachus*, aut *Otodus*, aut *Procarcharodon*.

Eruditi censent *C. megalodontem* specie similem fuisse *Carcharodonti carchariae*, aut fortasse *Cetorhino maximo* vel *Carchariae tauro*. Unus erat ex maximis et validissimis praedatoribus omnis temporis; ex reliquiis eius fossilibus putatur eum longitudinem 18 metrorum attigisse. Maxillae poterant mordere vi inter  et  newtoniorum. Dentes erant crassi ac robusti, ad praedam captandam et ossa frangenda apti.

Megalodon penitus communitates marinas affecit. Fossilia monstrant id distributionem cosmopolitam habuisse. Veri simile est magnam praedam, ut balaenas, phocas, testudines marinos, venatum esse. Iuvenilia aquas tepidas litorales habitabtant, ubi piscibus et parvis balaenis vescebantur. Contra *Carcharodon carchariam*, qui mollem praedae ventrem aggreditur, megalodon magnis maxillis cavitatem pectoralem perfregisse et cor pulmonesque pupugisse videtur.

Varias ob causas megalodon exstinctum est. Cum magnis cetaceis, ut *Livyatan* et *Orcino citoniensi*, atque cum *Carcharodonte carcharia* ob praedam concertabat. Quoniam megalodon aquas tepidiores diligebat, creditur etiam refrigerationem et deminutionem marium, propter quas idonei  nutricationis loci amissi sunt, ruinam eius partim effecisse. Insuper Mysticeti, principalis cibi fons, minus diversi facti sunt et ad regiones polares migraverunt. Exstinctio megalodontis alia animalia affecisse videtur; exempli gratia, magnitudo mysticetorum post megalodontis occasum multum auxit.

## Bibliographia 
* .
* .

## Nexus externi 
Categoria:Lamniformes
Categoria:Fossilia
Categoria:Taxa Agassiz
Categoria:Taxa 1843
Categoria:Species animalium
Categoria:Oligocaeno nata
Categoria:Pleistocaeno exstincta
Thalamus (cerebrum)

**Thalamus** cerebri est structura diencephali maxima et transitus centralis signorum neuronalium. Functio sua est gubernatio somni, attentionis, conscientiae.

Proximae sunt structurae, quibus suffixum -"thalamus" est, quamquam eae non sunt partes thalami propriae: 
* Epithalamus
* Hypothalamus
* Subthalamus
* Metathalamus

## Etymologia 
In lingua Graeca *θάλαμος* cubiculum sive cubiculum dormitorium significat. 

## Nuclei thalami 
[thumb|Ad thalamum conspectus dextrum. Ante [nuclei anteriores thalami locati sunt, post pulvinar thalami.]]
Thalamus ex nucleis numerosis consistit, qui, per *lamellas* separati, in divisiones anteriorem, medialem et lateralem ordinati sunt:
* Nuclei anteriores (nuclei anteriores thalami)
* Nuclei mediales (nucleus mediodorsalis thalami, nuclei mediani thalami)
* Nuclei laterales (nuclei intralaminares thalami, nucleus dorsalis lateralis, nucleus lateralis posterior thalami, pulvinar thalami)

* Conscientia
* Somnus
* Systema excitans reticulare ascendens

## Notae 
## Nexus externi 
Categoria:Cerebrum
Categoria:Diencephalon
!
The Rendezvous (Memphis)

[thumb|Craticula in [Memphis (Tennesia)|Memphe]]
***The Rendezvous*** ('Conventus') est craticula a Carolo Vergos Memphide in Tennesia anno 1948 condita. Qui coquus occupationem in cellario popinae fratris, duobus separatis post argumentum, instituit. Mox costas, antehac coquis neglectas, fumare incipiebat et celeber fiebat. Modus carnis coquendae in genere arido ianuam pro novo modo craticulae in Memphe aperti. 

Nunc filius Caroli, nomine Nicolaus, negotium gentis administrat, ad memoriam popinae boni cibi durans verus. Adhuc popina in cella eadem angiportus in urbe est, et locus vulgatus multibus hominibus facta est.

## Nexus externi 
* Situs publicus
* Informationes de Conventu
* Peregrinatio Memphitica 

Categoria:Memphis (Tennesia)
Categoria:Tabernae
Categoria:Constituta 1948
Pons Ferdinandi de Soto

thumb|Pons Ferdinandi de Soto in Mississippio factus.
**Pons Ferdinandi de Soto** (Anglice *Hernando de Soto Bridge*) Memphem Tennesiae et Memphem Occidentalem Arcansiae in Mississippio flumine iungit. Quem Memphiani novam pontem appellant, quia novior quam Memphis et Arcansia pons est; M-Pontem quoque, quia forma pontis litterae M similis est. 

Cum pons anno 1973 exstrueretur, lucernas non habuit, et difficile erat quod nocte viatores bene videre non potuerunt. Anno 1986, urbs Memphis $373,000 impendit ut lucernas in ponte poneret. Tamen, cum lucernae naviculas in flumine vexarent, urbs epitolio naviculis instruxit ut lucernas extinguerent.

## Nexus externi 
* Tennesia Provincia Vecturae
* Arcansia Provincia Vecturae

Categoria:Arcansia
Categoria:Memphis (Tennesia)
Categoria:Mississippius
Categoria:Pontes
Categoria:Tennesia
Logos

in Ecclesia Sanctae Trinitatis in Szereszew urbe Rutheniae Albae]]
**Logos**  (Graece λόγος, scilicet Latine *verbum, sermo, oratio* et *ratio, causa, fundamentum*) est notio principalis in philosophia et theologia Graeca. 

Philosophorum primus Heraclitus de *λόγωι* multa dixit, cuius fragmentum primum est:
 
τοῦ δὲ λόγου τοῦδ᾿ ἐόντος αἰεὶ ἀξύνετοι γίνονται ἄνθρωποι ... γινομένων γὰρ πάντων κατὰ τὸν λόγον τόνδε..(Scilicet Latine: *Hanc rationem, quae semper est, homines semper non intelligunt ... cum omnia secundum hanc rationem conficiuntur...*)

Heraclitus hac voce principium ordinis scientiaeque nominabat. Logica, quam Aristoteles elaboravit, ab eadem radice nomen habet.

Apud rhetores λόγος orationem significat.

Christiani personam Sanctae Trinitatis secundam λόγον nominant, sicut Ioannes Theologus versu primo Evangelii sui dicit:

Ἐν ἀρχῆι ἦν ὁ λόγος, καὶ ὁ λόγος ἦν πρὸς τὸν θεόν, καὶ θεὸς ἦν ὁ λόγος.

quod Hieronymus vertit:

In principio erat Verbum, et Verbum erat apud Deum, et Deus erat Verbum.

Mathemathici Graeci  λόγον nominant.

Etiam asteroides 58534 Logos in eius honorem nominus est.
## Notae
Categoria:Ars rhetorica
Categoria:Linguistica adhibita
Categoria:Narratologia
Categoria:Verba Graeca mutuata
Categoria:Philosophia
Categoria:Philosophia religionis
Categoria:Philosophia psychologiae
Habenula

thumb|300px|Habenula structura parva simul supra thalamum et ante glandulam pinealem sita est.
**Habenula** est structura cerebri supra thalamum et ante glandulam pinealem locata. Habenula, utraque parte cerebri, ex nucleis neuronorum constituta est. Dividito inter partem lateralem et medialem. Functio habenulae ergo inter alia gubernatione tractuum ascendentium mesencephali multipliciter videtur. Habenulae nonnullarum vertebratorum discrimen inter dextra et sinistra ostendunt. 

## Natura physiologica 
Munera physiologica habenularum lateralium 

* Dependentia
* Depressio - effectus Ketamini

## Notae 
## Nexus externi 
* *Scholarpedia* (auctor: Hikosada O, 2007): de habenula. 

Categoria:Diencephalon
Monasterium Orphal

**Monasterium Orphal** (Theodisce: *Kloster Orphal*) haud procul ab Töttelstadt (Erfordiae) situm monachium pristinum famosumque fuit.
## Historia
Verisimiliter patrocinio Sancti Georgii dedicatum fuit. Fratres Eberhardus et Cuno Treverenses pecunias coenobio erigendo dederant, cui prima mentio anno 1074 in epistula a monasterio quodam in Zierenberg-Burghasungen (provinciae Cassellensis) data. Mentio autem ultima anno 1307 inscribitur, ubi archiepiscopus Moguntinus  ipse coenobium servavit. Iste homo iura patronalia benedictinis Erfordiensibus divitioribus dederat. Fanum valde ruinosum anno 1470 reconsecratum est benedictinis faventibus. Causa loci salvandi fuit fama de moniali quodam diebus festis Sancti Bonifatii ibidem aquam sanctam spargenti. Reformatione saeviente denique circa annum 1530 locus desertus est.
## Descriptio
Coenobium campestre ad torrentem Weißbach situm planitiei hodiernae *Orphaler Grund* nomen dedit. Molendinum *Grundmühle* cum caupona urbanis relaxationi est quo excursiones totum annum fiunt. Muri paucissimi testimonium de monachio vix perhibere queunt, ita ut imagines fictae in caupona pendentes visui tactuique succurrant. Cristam 300 metros altam nominaverunt *Orphaler Berg* quam ad orientem monticulus *Katzenberg* et in valle puteus monasterialis attingunt. Quae omnia monachii veteris territorium indicant cinguntque. De interitu coenobii fabula vulgatissima narratur. Mense Augusto  anni 2016 crux magna in situ erecta est ut memoria coleretur et peregrinationes aliquando reincoharentur.

## Nexus externi
*Tractatio de animo monastico, anno 2011 in ephemeride locali 
*De monasterio in pagina interretiali privata quadam
Categoria:Erfordia
Categoria:Monasteria Germaniae
Categoria:Ordo Sancti Benedicti
Francisca Giffey

**Francisca** (Germanice *Franziska*) **Giffey** (nata die 3 Maii 1978 nomine *Franziska Süllke* Francoforti ad Oderam) rerum politicarum perita Germanica factionis SPD est.

## Iuventus et munus 
Anno 1997 Furstenwaldi in gymnasio testimonium maturitatis adepta est. Deinde primo Berolini studium magistri coepit, sed mox anno 1998 ad res administrationis transiit et anno 2001 diploma abstulit. Deinde ad annum 2010 pro Nova Colonia Berolini regione referens rerum Europaearum operam dedit. Annis 2005 - 2009 apud Universitatem Liberam Berolinensem studebat et tum doctor rerum politicarum promota est. 

## Cursus honorum 
Annis 2010 - 2015 Giffey, quae anno 2007 ad factionem Socialem Democraticam accesserat, consiliaria institutionis, scholarum et culturae regionis Novae coloniae erat, tum annis 2015 ad usque 2018 magistra civium eiusdem regionis fuit. Die 14 Martii 2018 Administra Foederalis Feminarum et Iuventutis in consilio ministrorum Merkel IV nominata est. 

## Familia 
Giffey veterinario nupsit atque filium habet.

## Nexus externi 
* Pagina personalis

## Notae 
Categoria:Alumni Universitatis Humboldtianae Berolinensis
Categoria:Alumni Universitatis Liberae Berolinensis
Categoria:Administri Foederales Feminarum et Iuventutis
Pyramis Memphis

thumb|Pyramis Memphis
Pyramis Memphis est decima maxima pyramis in orbe terrarum. Aedificata est primum in anno 1991. Pyramis Memphis est similis pyramidibus Aegyptiis. Canistriludii turmae Memphitici Ursi et Memphitici Tigres usi sunt pyramide primum. Cum FedEx Forum aedificatus sit in anno 2004, Pyramis Memphis iam non canistriludia ludos ostendit. Aedificato FedEx Foro, Pyramis vara spectacua et sollemnia usque ad annum 2007 tenuit, cum Pyramis deserta sit. In anno 2010, Bass Pro adeptus est Pyramidem Memphis adeptus est. Pyramis Memphis, iam Bass Pro taberna factum, aperta est in anno 2015.

## Nexus externi 
* Memphitici Ursi
* Memphitici Tigres
* Bass Pro

Categoria:Memphis (Tennesia)
Autographa macrogamma

***Autographa macrogamma*** est papilio familiae Noctuidarum, qui a Fennoscandia ad septentrionales Russiae Europaeae, Siberiae, Mongoliaeque regiones endemicus est.

Latitudo alarum est a 36 ad 42 mm. Adulti a Iunio exeunte ad Augustum ineuntem vegeti sunt. Larvae *Trollio europaeo* et *Sorbo aucuparia* vescuntur

## Nexus externi
*Fauna Europaea.
*Lepidoptera Norvegica.

Categoria:Lepidoptera Asiae
Categoria:Lepidoptera Europae
Categoria:Plusiini
gamma
Categoria:Taxa Eversmann
Categoria:Taxa 1842
Autographa v-alba

***Autographa v-alba*** est papilio familiae Noctuidarum, qui a radicibus montium Albertinorum ad occidentem paene ad litus Pacificum Columbiae Britannicae, ad meridiem ad Vasintoniam meridianam, Oregoniam boreorientalem, Idahum medium, Vyominam septentrionalem, Utamque mediam endemicus est.

Latitudo alarum est a 38 ad 40 mm. Adulti mense Augusto vegeti sunt. Unum tantum fetum in anno generant.

## Nexus externi
*De specie.
*Imagines.

Categoria:Lepidoptera Americae Septentrionalis
Categoria:Plusiini
v
Categoria:Taxa Ottolengui
Categoria:Taxa 1902
Autographa

***Autographa*** est genus papilionum subfamiliae Plusiinarum familiae Noctuidarum.

## Species
Genus saltem quadraginta tres species comprehendit.

* *Autographa aemula* (Denis & Schiffermüller, 1775)
* *Autographa ampla* (Walker, [1858])
* *Autographa amurica* (Staudinger, 1892)
* *Autographa argyrosigna* (Moore, 1882)
* *Autographa bimaculata* (Stephens, 1830)
* *Autographa bractea* (Denis & Schiffermüller, 1775)
* *Autographa buraetica* (Staudinger, 1892)
* *Autographa caladii* (Sepp, 1855)
* *Autographa californica* (Speyer, 1875)
* *Autographa camptosema* (Hampson, 1913)
* *Autographa corusca* (Strecker, 1885)
* *Autographa crypta* Dufay, 1973
* *Autographa dudgeoni* (Hampson, 1913)
* *Autographa excelsa* (Kretschmar, 1862)
* *Autographa flagellum* (Walker, [1858])
* *Autographa flavida* Lafontaine & Dickel, 2004
* *Autographa gamma* (Linnaeus, 1758)
* *Autographa jota* (Linnaeus, 1758)
* *Autographa khinjana* Wiltshire, 1961
* *Autographa kostjuki* Klyuchko, 1984
* *Autographa labrosa* (Grote, 1875)
* *Autographa lehri* Klyuchko, 1984
* *Autographa macrogamma* (Eversmann, 1842)
* *Autographa mandarina* (Freyer, 1845)
* *Autographa mappa* (Grote & Robinson, 1868)
* *Autographa metallica* (Grote, 1875)
* *Autographa monogramma* (Alphéraky, 1887)
* *Autographa nekrasovi* Klyuchko, 1985
* *Autographa nigrisigna* (Walker, [1858])
* *Autographa pasiphaeia* (Grote, 1873)
* *Autographa precationis* (Guenée, 1852)
* *Autographa pseudogamma* (Grote, 1875)
* *Autographa pulchrina* (Haworth, 1809)
* *Autographa purpureofusa* (Hampson, 1894)
* *Autographa rubida* Ottolengui, 1902
* *Autographa sansoni* Dod, 1910
* *Autographa schalisema* (Hampson, 1913)
* *Autographa sinooccidentalis* Chou & Lu, 1979
* *Autographa speciosa* Ottolengui, 1902
* *Autographa ternei* Klyuchko, 1984
* *Autographa urupina* (Bryk, 1942)
* *Autographa v-alba* Ottolengui, 1902
* *Autographa v-minus* (Oberthür, 1884)

## Nexus externi
**Autographa.* *Lepidoptera and Some Other Life Forms.*
*Natural History Museum Lepidoptera genus database.

Categoria:Plusiini 
Categoria:Taxa Hübner
Categoria:Taxa 1821
Lamprotes c-aureum

***Lamprotes c-aureum*** est papilio familiae Noctuidarum, qui a Scandinavia meridiana ad Alpes meridianas et ab Europa Occidentali ad Siberiam occidentalem endemicus est.

Latitudo alarum est a 34 ad 40 mm. Adulti a Iunio ad Septembrem vegeti sunt, secundum locum. Larvae speciebus *Thalictri* vescuntur, sicut *Thalictri flavi* et *Thalictri aquilegiifolii* atque *Aquilegiae vulgaris.*

## Nexus externi
*Fauna Europaea.
*Lepiforum.de.
*Vlindernet.nl.

Categoria:Insecta Europae
Categoria:Lepidoptera Europae
Categoria:Plusiinae
c
Categoria:Taxa Knoch
Categoria:Taxa 1781
Panchrysia

***Panchrysia*** est genus papilionum subfamiliae Plusiinarum familiae Noctuidarum.

## Species
**Panchrysia aurea* (Hübner, 1803)
**Panchrysia dives* Eversmann, 1844
**Panchrysia ornata* Bremer, 1864
**Panchrysia tibetensis* Chou & Lu, 1982
**Panchrysia v-argenteum* Esper, 1794

## Nexus externi
*Repositorium datorum Musei Historiae Naturalis.
**Panchrysia.* Funet.

Categoria:Plusiini
Categoria:Taxa Hübner
Categoria:Taxa 1821
Panchrysia v-argenteum

***Panchrysia v-argenteum*** est lepidoptera familiae Noctuidarum, qui in Carpatibus, Dalmatia, Alpibus, Graeciaque endemicus est, plerumque in altitudinibus usque ad 1400 metra altis.

Latitudo alarum est a 36 ad 44 mm. Adulti a Maio ad Septembrem vegeti sunt, secundum locum. Larvae foliis multarum plantarum, sicut *Thalictri* et *Isopyri thalictroidis,* vescuntur.

## Subpspecies
Sunt duae subspecies descriptae:
**Panchrysia v-argenteum v-argenteum* (Alpes)
**Panchrysia v-argenteum pantheon* (Graecia)

## Nexus externi
**Panchrysia.* Funet.
*Fauna Europaea.
*De specie.
*www.schmetterlinge-deutschlands.de.

Categoria:Lepidoptera Europae
Categoria:Insecta Europae
Categoria:Plusiini
v
Categoria:Taxa 1798
Categoria:Taxa Esper
Lamprotes

***Lamprotes*** est genus papilionum subfamiliae Plusiinarum familiae Noctuidarum.

## Species
Generi sunt duae species. 
**Lamprotes c-aureum* Knoch, 1781
**Lamprotes mikadina* Butler, 1878

## Nexus externi
**Lamprotes.* Funet.
*Repositorium datorum Musei Historiae Naturalis.

Categoria:Plusiinae
Categoria:Taxa Reichenbach
Categoria:Taxa 1817
Histoire naturelle des Indes

[thumb|Horticultura indigenarum Americanorum. Coluntur inter alia *[Zea mays*, *Phaseolus vulgaris*, *Cucurbita* fortasse *moschata*, *Ananas comosus*, *Carica papaya*, *Capsicum* sp. fructibus erectis immaturis. *Histoire naturelle des Indes* f. 121 (Bibliotheca Pierpont Morgan Neo-Eboracensis)]]
***Histoire naturelle des Indes*** (ita a possessore cuidam saeculo XVIII titulata), Anglice interdum *Drake manuscript*, est liber manu scriptus et pictus de populis indigenis rebusque naturalibus Indiarum occidentalium. Liber ante annum 1600 factus hodie Novi Eboraci apud bibliothecam Pierpont Morgan servatur. Auctor, cuius nomen nescitur, itinerum Francisci Draki particeps fuisse censetur.

## Index plantarum 
Hic habes indicem plantarum in *Histoire naturelle des Indes* descriptarum.

## Notae 
## Bibliographia 
[thumb|"Petun" (*[Nicotiana* sp.): *Histoire naturelle des Indes* f. 4v (Bibliotheca Pierpont Morgan Neo-Eboracensis)]]
; Editio
* Patrick O'Brian, Verlyn Klinkenborg, Ruth S. Kraemer, edd., *Histoire Naturelle des Indes*. Novi Eboraci: Norton, 1996 (alibi titulo *The Drake Manuscript in the Pierpont Morgan Library* divulgata)

; Eruditio
* 
* 
* 

## Nexus externi 
* Paginae omnes apud bibliothecam Pierpont Morgan
* Paginae selectae apud *National Humanities Center*

Categoria:Bibliotheca Pierpont Morgan
Categoria:Confecta saeculo 16
Categoria:Libri picti
Categoria:Libri botanici
Categoria:Libri zoologici
Categoria:Litterae Francogallicae
Categoria:Libri ethnographici
Régis Immongault

**Régis Immongault Tatangani**, natus anno circiter 1960, est politicus Gabonis. Alumnus est Universitatis Nationalis Gabonensis et Universitatis Parisiensis X, ubi oeconomiae studuit, necnon scholae thesaurariae Francicae. A die 7 Maii 2018 usque in 12 Ianuarii 2019 minister a rebus externis meruit, primo ministro Emmanuele Issoze-Ngondet. Frater eius minor natu Hermannus minister et ille rerum externarum anno 2023 functus erit.

## Bibliographia 
[thumb|upright=1.75|[Dharmendra Pradhan Indus (ad sinistram partem) et Régis Immongault Gabonensis (ad dextram) die 30 Octobris 2015 Novi Dellii colloquentes]]
* Omar Ben Yedder, "Régis Immongault, ministre des Affaires étrangères" in *New African* (29 Novembris 2018)
* Georges Dougueli, "Le pouvoir au Gabon : les grandes familles de province" in *Jeune Afrique* (30 Iulii 2015)

## Nexus externi 
* "Ogooué-Lolo : Régis Immongault Tatangani victime d’une conspiration orchestrée par ses détracteurs" (6 Novembris 2022) apud *Gabon Mail Infos*
* "Présomption : Régis Immongault et les fantômes de Mulundu" (8 Novembris 2022) apud *Kongossa News*
* Curriculum vitae (2014) apud regimen Gabonense; Imagines ministrorum a rebus externis

Categoria:Politici Gabonis
Categoria:Alumni Universitatis Nationalis Gabonensis
Categoria:Alumni universitatum et scholarum Parisiensium
Categoria:Ministri rerum externarum
Doxepinum

**Doxepinum** est substantia psychoanaleptica et antidepressiva, ergo medicamentum tractationis depressionum, praesertim cum insomnia praesente, effectu sedativo suo causa, quia Doxepinum receptorium H1 agonista inversa obsidet. Per structuram chemicam Doxepinum est antidepressivum tricyclicum. Ceroma quoque Doxepinum therapiae pruritus et dermatitis atopicae et lichenis simplicis chronici (neurodermatitis) brevis temporis adhiberi potest.

## Natura Doxepini 
### Natura chemica 
Formula summarum est . Nomen IUPAC est 3-(dibenzo[b,e]oxepino-11(6H)-ylideno)-N,N-dimethylo-propano-1-aminum. 

Massa molaris est 279.376 g/mol.

* Depressio
* Dermatologia
* Intervallum QT

## Notae 
Categoria:Composita heterocyclica
Categoria:Antidepressiva
Categoria:Inhibitores reabsorptionis serotoni noradrenalinique
Categoria:Antihistaminica
Categoria:Intervallum QT prolongatum
Plusiini

**Plusiini** sunt maxima tribus papilionum subfamiliae Plusiinarum. Saltem unum genus nondum descriptum exsistere putatur.

## Genera
Tribui sunt viginti octo fere genera in tribus vel quattuor subtribus digesta.

**Subtribus Autoplusiina** Kitching, 1987
**Erythroplusia*
**Macdunnoughia*
**Sclerogenia*
**Antoculeora*
**Loboplusia*
**Autoplusia*
**Notioplusia*
**Rachiplusia*
**Diachrysia*
**Allagrapha*
**Subtribus Euchalciina** Chou & Lu, 1979
**Euchalcia*
**Desertoplusia*
**Pseudochalcia*
**Polychrysia*
**Chrysanympha*
**Eosphoropteryx*
**Panchrysia*
**Pseudeva*
**Lamprotes*
**Plusidia*
**Subtribus Exyrina** (disputata)
**Exyra*
**Subtribus Plusiina** Boisduval 1829
**Autographa*
**Megalographa*
**Lophoplusia*
**Cornutiplusia*
**Syngrapha (genus)*
**Anagrapha*
**Plusia*

## Nexus externi
Scophthalmus maximus

***Scophthalmus maximus*** est species piscium familiae Scophthalmidarum, quae in aquis marinis vel salmacidis oceani Atlantici, maris Baltici, maris Mediterranei habitat.

## Apud Romanos antiquos 
Apud Romanos antiquos pisces similes *bos*, *passer*, *rhombus* appellabatur. Rhombus epulum elegans habebatur. Martialis de forma piscis dicit: "Quamvis lata gerat patella rhombum, / rhombus latior est tamen patella". Iuvenalis historiam magni rhombi refert:

cum iam semianimum laceraret Flavius orbem
ultimus et calvo serviret Roma Neroni,
incidit Hadriaci spatium admirabile rhombi
ante domum Veneris, quam Dorica sustinet Ancon,
implevitque sinus; neque enim minor haeserat illis
quos operit glacies Maeotica ruptaque tandem
solibus effundit torrentis ad ostia Ponti
desidia tardos et longo frigore pingues.
destinat hoc monstrum cumbae linique magister
pontifici summo. quis enim proponere talem
aut emere auderet, cum plena et litora multo
delatore forent? dispersi protinus algae
inquisitores agerent cum remige nudo,
non dubitaturi fugitivum dicere piscem
depastumque diu vivaria Caesaris, inde
elapsum veterem ad dominum debere reverti.
si quid Palfurio, si credimus Armillato,
quidquid conspicuum pulchrumque est aequore toto
res fisci est, ubicumque natat. donabitur ergo,
ne pereat.

Plinius Secundus de his piscibus scribit "squatina et rhombus abditi pinnas exertas movent specie vermiculorum, item quae vocantur raiae", atque "Marinorum alii sunt plani, ut rhombi, soleae ac passeres, qui ab rhombis situ tantum corporum differunt—dexter hic resupinatis est illis, passeri laevus, alii longi, ut murena, conger.

## Notae 
## Bibliographia 
; De re coquinaria
* 
* 

; Praecepta culinaria
* 1654 : Iosephus Cooper, ''The Art of Cookery Refin'd and Augmented, containing an Abstract of Some Rare and Rich Unpublished Receipts of Cookery collected from the Practise of that Incomparable Master of These Arts, Mr. Jos. Cooper, Chiefe Cook to the Late King''. Londinii: R. Lowndes  ("How to fry turbut")

## Nexus externi 
Categoria:Pisces commercii
Categoria:Pisces Europae
Categoria:Pisces Maris Mediterranei
Categoria:Taxa Linnaei
Categoria:Taxa 1758
Rhombus

**Rhombus** (Graece ) proprie dictus est instrumentum, plerumque quadrilaterum, quod in filo circumacto, 
stridorem vel fremitum facit, et quod Graeci et Romani antiqui in ritibus magicis utebantur. Etiam potest esse:

* Rhombus (geometria), figura mathematica quadrilatera, quattuor lateribus aequalibus, atque angulis oppositis aequalibus
* Reticulum (constellatio)
* *Scophthalmus*, genus piscium, etiam *Rhombus* a forma dictum
** praecipue *Scophthalmus maximus*
Michael Cvet

**Michael Simeonis filius Cvet** (Russice Михаил Семёнович Цвет, tr. *Michail Semënovič Cvet*; Hastae Pompeiae natus die 14 Maii 1872, Voronegiae mortuus die 26 Iunii 1919) fuit botanista et physiologus atque biochemicus plantarum Russicus, qui pigmenta foliorum plantarum exploravit et methodum chromatographiae creavit. 

Asteroides 2770 Tsvet in eius honorem nominatus est.
## Biographia
Michael Cvet (Tswett), alumnus Scholae Genevensis (ubi gradum baccalaurei scientiarum physicarum et naturalium obtinuit anno 1893), qui anno 1894 opus suum primum de anatomia plantarum in lucem edidit, anno 1896 ad Imperium Russicum venit, ubi ab anno 1897 Petropoli operi in laboratorio biologico favebat atque docebat, anno 1900 enim methodum chromatographiae primo introduxit. Anno 1901 dissertationem pro gradu magistri in Universitate Casanensi defensit et paulo post in cathedra anatomiae et physiologiae plantarum Universitatis Varsoviensis laborare incepit, annis sequentibus etiam in aliis institutis educationis Varsoviae operi favebat, anno 1910 autem in Universitate Varsoviensi dissertationem pro gradu doctoris defensit. Mense Martio anni 1917 professor ordinarius, praefectus cathedrae botanicae et director horti botanici Universitatis Iurievensis (nunc Tartuensis) electus, die 31 Augusti 1918 enim Voronegiam evacuatus est, in qua urbe in horto botanico universitatis favebat operi, sed fere annum post obiit. 

## Nexus externi
Categoria:Alumni Scholae Genevensis
Categoria:Botanistae Russiae
Categoria:Incolae Imperii Russici
Categoria:Incolae Petropolis
Categoria:Incolae Voronegiae
Categoria:Physiologi
Categoria:Professores Universitatis Tartuensis
Categoria:Professores Universitatis Varsoviensis
Theodorus Bredichin

**Theodorus Alexandri filius Bredichin** (Russice Фёдор Александрович Бредихин, tr. *Fëdor Aleksandrovič Bredichin*; natus die 8 aut 14 Decembris 1831 in urbe *Nikolaev* tunc gubernii Chersonensis Imperium Russicum et nunc Ucrainae, mortuus die 14 Maii 1904 Petropoli) fuit astronomus Russicus, alumnus facultatis physico-mathematicae, dein professor (ab anno 1863 extraordinarius, ab anno 1865 ordinarius, et ab anno 1882 emeritus) et decanus facultatis physico-mathematicae (annis ab 1873 ad 1876) Universitatis Moscuensis, socius ordinarius Academiae Scientiarum Imperialis Petropolitanae (ab anno 1890), director observatorii Universitatis Moscuensis (annis ab 1873 ad 1890) et Observatorii Pulkovensis (annis ab 1890 ad 1895). Asteroides 786 Bredichina in eius honorem vocatur.

## Nexus externi
Categoria:Alumni Universitatis Moscuensis
Categoria:Astronomi Russiae
Categoria:Incolae Imperii Russici
Categoria:Incolae Ucrainae
Categoria:Professores Universitatis Moscuensis
Categoria:Socii Academiae Scientiarum Russicae
Hyoscyamus niger

***Hyoscyamus niger*** (binomen a Carolo Linnaeo anno 1753 statutum) est species plantarum venenosa sed etiam aromatica et medicinalis, in Europa endemica, ibidem culta. Ex hac planta pharmacum  seu scopolaminum extrahitur.

## Bibliographia 
thumb|"Semen hyoscyami", "Extractum hyoscyami": vasa pharmaceutica saec. XVII
* R. S. H. Fenwick, Sachihiro Omura, "Smoke in the eyes?: archæological evidence for medicinal henbane fumigation at Ottoman Kaman-Kalehöyük, Kırşehir Province, Turkey" in *Antiquity* vol. 89 (2015) pp. 905-921
* Bernd Gliwa, "Zur Verwendung von Bilsenkraut und Hundspetersilie im Kultus: Ein linguistischer Exkurs" in *Studia Mythologica Slavica* vol. 11 (2008) pp. 257–72
* U. Lindequist, "Hyoscyamus" in *Haegers Handbuch der pharmazeutischen Praxis*, 5a ed. (Berolini: Springer, 1993) vol. 5 pp. 460–474
* Deborah J. Long, Paula Milburn, M. Jane Bunting, Richard Tipping, Timothy G. Holden, "Black Henbane (Hyoscyamus niger L.) in the Scottish Neolithic: A Re-evaluation of Palynological Findings from Grooved Ware Pottery at Balfarg Riding School and Henge, Fife" in *Journal of Archaeological Science* vol. 26 (1999) pp. 45-52
* L. Lorenzetti, "“Etrusco” φαβουλώνια ‘giusquiamo’ (Dioscoride 4, 68)" in *Archivio Glottologico Italiano* vol. 90 (2005) pp. 230-235
* Mariacristina Marino, Davide Muratore, "φαβουλώνια" in Franco Montanari, ed., *Words in Progress: Supplementary Lexicon of Ancient Greek*
* Blanca María Prósper, "The irreducible Gauls used to swear by Belenos. Or did they? Celtic religion, henbane and historical misapprehensions" in *Zeitschrift für Celtische Philologie* (2017?)
* Peter Schrijver, "On Henbane and Early European Narcotics" in *Zeitschrift für Celtische Philologie* vol. 51 (1999) pp. 17–45

## Nexus externi 
* "yoscyamus niger (black henbane)" apud *CABI Invasive Species Compendium*

Categoria:Species plantarum
Categoria:Solanaceae
Categoria:Taxa Linnaei
Categoria:Taxa 1753
Categoria:Plantae medicinales
Categoria:Plantae venenosae
Categoria:Fruges Europae
Autographa gamma

***Autographa gamma*** est migratorius papilio familiae Noctuidarum, e macula Y-formi in ulla ala anteriori appellatus. Quod insectum est magnitudinis mediae. Latitudo alarum a 30 ad 45 mm est.

## Pinacortheca

Fasciculus:Autographa gamma en Trachelospermum jasminoides - 01.jpg|In *Trachelospermo jasminoide*
Fasciculus:Autographa gamma-01 (xndr).jpg|*A. gamma*
Fasciculus:Autographa gamma.o1.jpg|*A. gamma,* specimen monstratum
Fasciculus:Gamma-uil op wortel zijkant (Autographa gamma on Daucus carota).jpg|Eruca in caule *Dauci carotae*)
Fasciculus:Autographa gamma - 2013-08-04.webm|Pellicula de *Autographa gamma* Hassiae in Germania

## Bibliographia
*Brook, Sarah. Silver Y *Autographa gamma* Linnaeus. *Butterfly Conservation.* PDF.
*Venette, Robert C., Erica E. Davis, Holly Heisler, et Margaret Larson. 2003/ Mini Risk Assessment: Silver Y Moth, *Autographa gamma* (L.).
*Waring, Paul, et Martin Townsend. 2004. *Field Guide to the Moths of Great Britain and Ireland.* Hantoniae: British Wildlife Publishing.

## Nexus externi
**Autographa_Gamma.* Lepiforum.de.
*Silver Y. *UKmoths.*
*Funet.
*Fauna Europaea.

Categoria:Lepidoptera Africae
Categoria:Lepidoptera Asiae
Categoria:Lepidoptera Europae
Categoria:Plusiini
gamma
Categoria:Taxa Linnaei
Categoria:Taxa 1758
De otio

Liber "De otio" est octavus Dialogorum summi viri philosophique Senecae minoris, scriptus in anno DCCCXV A.U.C. 
Hic liber amico Anneo Sereno dedicatur et octo capitulis subdīvĭdĭtur. Otium seu vacationem a publicis negotiis minime Stoicorum praeceptis repugnare Seneca contendit. In hoc opuscolo sapiens otio non inducitur ut vitam deditam pro publica utilitate dēpōnat; qui sapientiae studio ac naturae rerum conteplationi vacat civitati suae usui est.

## De rebus quae in hoc opusculo disputantur
In primo capitulo de vitiorum varietate;
in secundo et tertio de vitiis iuxta Stoicos et Epicureos;
in quarto de duobus rebus publicis, quarum altera est quae deos atque homines continet, altera autem cui nos adscripsit condicio nascendi;
in quinto et sexto de summo bono iuxta Stoicos et de curiositate;
in septimo de tribus vitae generibus (omnes curas in voluptatem, contemplationem, actionem conferre);
in octavo de sapientis vacatione a publicis officis quae probanda est, si sapienti deest illa res publica quam animo ipse concipit.

## Sententiae
"Alter otium ex proposito petit, alter ex causa" (3.3)
"Natura autem utrumque facere me voluit, et agere et contemplationi vacare: utrumque facio, quoniam ne contemplatio quidem sine actione est (5.8)
"Quodsi non invenitur illa res publica quam nobis fingimus, incipit omnibus esse otium necessarium" (8.3)

## Editiones
L. Annaei Senecae dialogorum libri duodecim,rec.L. D. Reynolds. Oxoniae. 1967
Lucio Anneo Seneca. De otio. Testo e apparato critico con introduzione, versione e commento di I. Dionigi, Paideia, Brescia 1983.

Categoria:Lucius Annaeus Seneca
Categoria:Litterae Latinae aetatis Imperii
Categoria:Philosophia
Fiscus

**Fiscus** sensu stricto est vas vimineum vel iunceum; confer vocabula *fiscina, fiscella, corbis, quasillus, cista, sporta*. Apud Romanos antiquos ad oleis premendas et pecuniam tenendam adhibebatur. Etiam potest esse:

* Fiscus (pecunia), pecunia imperatoris, distincta ab aerario Saturni, loco in quo publica pecunia reponebatur. Etiam reditus principum Medii aevi apud rerum gestarum scriptores fiscus appellatur.
* Fiscus (oeconomica), in oeconomica fiscus sensu strictiore magistratus vectigalibus tributisque administrandis valet, sensu latiore quasi aerarium publicum.
Officina Puppenspiel

neurospasticum in papilione in area pro schola invenitur.]] 
**Officina Puppenspiel** (Theodisce: *Atelier Puppenspiel*) est theatrum neurospasticum pusillum Erfordiae in Thuringia. Sita est in Via Lipsiensi nr 15. Ibi quoque institutio Thuringiensis *Landesarbeitsgemeinschaft Puppenspiel e.V.* sedet, quae Associationi internationali neurospasticis spectaculis praebendis Pragensi (UNIMA) adhaeret. 
## Descriptio
Papilio sellas L circiter offert unde pupae centenae admirari possunt. Spectaculorum genera adaptantur ad spectantium aetatem. Fundatum est istud institutum amabile anno 1995: neurospastorum motores et professionales et amatores et discipuli sunt. Programmata in situ et extra aedes offeruntur. Accipitur libenter quodcumque auxilium ideis novis promovendis, ut in tota terra foederali rete neurospasticum efficax institui possit et cooperationes cum peregrinis gregibus ineantur. Cum iuvenibus saepe circulos laboratorios faciunt.

Post papilionem schola pro Maria Elisa Kayser nominata est. Ista femina prima doctrix in Universitate Ienensi creata est. Anno autem 1927 Erfordiae locum ad colligendum lac maternum instituit.

## Nexus externi
*Theatri officinaeque situs proprius

Categoria:Erfordia
Categoria:Pupae
Categoria:Theatra
Ursula Meisterernst

**Ursula Meisterernst** (ante matrimonium: *Schöny*; nata Potestampii die 15 Aprilis 1920) est mulier politica Germana.

## Vita 
Filia Stephani Iosephi Othonis Schöny consilarii gubernatorialis doctoratu de philosophia Heidelbergae laureata est. Die 12 Aprilis 1945 interpres publica ab administratoribus militaribus Americanis Arnstadii creata est. Praefecti Americani eam insuper burgimagistram pronuntiarunt. Tunc illa in Via Fuhrmann nr. 6 apud Carolum Keil habitabat.

Die 22 Iunii 1945 dimissionem accepit et ante diem 29 Iulii 1945 Cassellam fugit. Mox postea exercitus Americanus Thuringiam in manus Sovieticas tradidit. Arnstadii autem Benedictus Rudolphus Peters demarchus novus factus est.

## Bibliographia 
* König, Hans-Joachim. 2014. Arnstadts einzige Oberbürgermeisterin: Frau Dr. phil. Ursula Meisterernst. *Arnstädter Stadt-Echo* 170: 18.
* Andrea Kirchschlager, Ulrich Lappe, Peter Unger, eds. 2003. *Chronik von Arnstadt*. Arnstadii: Kirchschlager. ISBN 3-934277-07-1.

## Nexus externi 
* De Carolo Conrado Elbracht, burgimagistro vicario in periodo burgimagistrali Ursulae Meisterernst
* Tractatio in ephemeride de mystagogia quadam de mulieribus maioris momenti Arnstadiensibus, 9.3.2015

Categoria:Arnstadium
Categoria:Politici Germaniae
Achillea millefolium

***Achillea millefolium*** (binomen a Carolo Linnaeo anno 1753 statutum) est species plantarum aromatica et medicinalis in Asia et Europa sponte crescens, fortasse ex Asia occidentali oriunda.

Vestigia *Achilleae millefolii* aliarumque plantarum medicinalium iuxta sepulturam Šanīdar IV, annis 65&nbsp;000 a.p. depositam, reperta sunt. *Achillea millefolium* cum aliis speciebus incorporatum est in pilula medica intra pyxidem reperta in naufragio Pozzino.

## Natura medica 
Achilleae millefolio substantiae cum uso medico potentiali, ut:
* Achillinum A, guaianolidae substantia cytotoxica, ita antiproliferativa
* Centaureidina, O-methylatum flavonolum, agens antiproliferativa

## Bibliographia 
* Wendy L. Applequist, Daniel Moerman, "Yarrow ( Achillea millefolium L.): A Neglected Panacea? A Review of Ethnobotany, Bioactivity, and Biomedical Research" in *Economic Botany* vol. 65 (2011) pp. 209–225
* B. Benedek, B. Kopp, "Achillea millefolium L. s.l. revisited: Recent findings confirm the traditional use" in *Wiener Medizinische Wochenschrift* vol. 157 (2007) pp. 312–314
* Yan-Ping Guo, Johannes Saukel, Friedrich Ehrendorfer, "AFLP trees versus scatterplots: Evolution of the polyploid  Achillea millefolium agg." in *Taxon* vol. 57 (2008) pp. 153–169
* 
* 

## Nexus externi 
Categoria:Aromata
Categoria:Species plantarum
Categoria:Taxa Linnaei
Categoria:Plantae medicinales
Categoria:Fruges Asiae occidentalis
Categoria:Anthemideae
Categoria:Taxa 1753
Pozzino (naufragium)

Naufragium **Baratti B** seu **Pozzino** (Italiane *relitto del Pozzino*) est vestigium cuiusdam navis saeculo II a.C.n. ante Populoniam sub aquis  submersae, anno 1974 inventae, ab 1982 usque in 1989 exploratae. Inter reliquia ibi reperta sunt instrumenta chirurgica, pyxides fere 150 buxeae ad aromata continenda, pyxisque maior intra quam pilula medica duo celabantur quae ex *Achillea millefolio*, *Dauco carota*, *Raphano sativo*, *Petroselino crispo*, *Apio graveolenti*, *Allio cepa*, *Brassica oleracea* composita esse censentur. In eadem nave iacebant cyathi vitrei origine Syropalaestini, "a pitcher in Cypriot style," amphorae vinariae Rhodenses, lucernae Asiae Minoris aëneae, ceramica fortasse Pergami et Athenis facta, rami vineae, semina olearum.

## Notae 
## Bibliographia 
thumb|upright=1.5|Pyxides buxeae minores ad simplicia medicamenta continenda, maiores in quibus pilula medica reperta sunt. .
* "Naufragio a Baratti: lo scavo del relitto "B" o "del Pozzino"" in *Archeologia Viva* no. 19 (1991) pp. 10-23
* G. De Tommaso, *Populonia: Una città e il suo territorio. Guida al Museo Archeologico di Piombino*. Poggibonsi, 2003

## Nexus externi
[thumb|upright=1.5|[Patera vitrea Syropalaestinensis saeculo II a.C.n. ineunte facta. ]] 
 
* "Research Breakthrough: 2000-year-old medicine revealed" (2010)

Categoria:Archaeologia medicamentorum
Categoria:Naufragia
Categoria:Populonia
Categoria:Saeculum 2 a.C.n.
Gabriel Péter

**Gabriel** ***(Gábor)*** **Péter** (natus nomine Beniamini Eisenberger ad Újfehértó in Hungaria septentrionali die 14 Maii 1906, mortuus Aquinci die 23 Ianuarii 1993) politicus Hungarus famosus fuit. Annis inter 1945 et 1952 undecimviris secretis Administrationis protectoriae statalis (Államvédelmi Hatóság, ÁVH) praefuit ubi crimina multa contra humanitatem commissa sunt.
## Vita
Primo vestifex fuit, qui motioni operariorum annorum 1920 interesse solitus est. Anno 1931 sodalis Factionis communisticae Hungaricae factus est. Eo tempore adamavit Elisabetham Friedmann, uxorem Kim Philby agentis in rebus Cantabrigiensis notissimi.

Mense Ianuario 1945 Péter proclamatus est praeses sectionis politicae in vigilibus publicis (PRO). Cursus honorum tunc velociter atque mirabiliter promotus est: Péter creatus est caput servitiorum secretorum (ÁVH unde postea factum est ÁVO).  Illo disponente multas noxas valde terribiles nocuerunt in alios. Gabriel Péter permultis hominibus dicas impingebat inter quas haud paucae omnino ficticiae erant. 

Anno autem 1952 dimissionem accipere debuit, quando in villa dictatoris Matthiae Rákosi ex inopinatu captus est. Similiter agebant in uxorem Iulianam Simon, quamvis secretaria Rákosi esset. Capitis damnatus anno 1954 propter coniurationem sionismo faventem in custodiam conditus est.  Eo tempore Ladislaus Rajk et Rudophus Slansky cum multis aliis quoque se de sionismo excusare debebant. Quantitate poenae anno 1957 reducta liberatus est e carceribus anno 1959. Postea munere bibliothecarii functus est. Uxor ei utique supervixit. 
## Bibliographia
Laughland, John: *A History of Political Trials: From Charles I to Saddam Hussein. The Past in the Present*, Oxoniae: Peter Lang, 2008, p. 147, ISBN 978-1-906165-00-0
## Nexus externi 
*Sepulcri Gabrielis Péter situm
*Photographema eius
*De eius cursu honorum et decursus fine 
*De affectionibus mutantibus inter dominos Péter et Rákosi
*Necrologium in ephemeride Americana "New York Times"
Epaphroditus (libertus Neronis)

thumb|Ex hac inscriptione Romae reperta comperimus Epaphroditum vivum adhuc locum ad monumentum funebre comparasse sibi et uxori et libertis et eorum posteris. Hic libertus Augusti et 'nomenclator a censis' dicitur.
**Epaphroditus** (mortuus circa 95) fuit libertus et minister *a libellis* imperatoris Neronis, qui anno 68 ultimus comes patrono sibi mortem consciscenti opem tulisse dicebatur ac multo postea iussu Domitiani anno 95 aut 96 ob id ipsum necatus est. Flavius Iosephus  opera quae Domitiano imperante publicavit, *Antiquitates Iudaicas* cum *Vita* et *Contra Apionem*, ei dedicavit. Epaphroditus dominus philosophi stoici Epicteti erat.

## De nomine
Nomen servile Epaphroditus idem Graece valebat atque *Felix* Latine, quod explicabat in *Vita Syllae* scriptor Graecus Plutarchus. Nam Romanus dictator Epaphroditus a Graecis appellabatur. Aphrodite enim non tantum amoris sed etiam bonae fortunae dea erat. Si a patre Neronis Claudio in libertatem vindicatus est tria nomina huius liberti *Tiberius Claudius Epaphroditus* esse potuerunt.

## Notae 
## Fontes
*Dio Cassius libro  LXVII *Historiae Romanae* cap. 14 necnon libro LXIII cap. 29
*Epictetus, *Dissertationes* I.19.19-23 et 26.11-12
* Suetonius, *De vita Caesarum*, Nero 49 et  Domitianius 14
* Tacitus, libro quinto decimo *Annalium* capite 55
*  
*Dessau, *Inscriptiones Latinae selectae* 9505

## Plura legere si cupis 
*L.A. Constans, 'Les jardins d'Épaphrodite',  ''Mélanges de l'école française de Rome'', 914(34) : 383-387
*W. Eck, 'Nero's Freigelassener Epaphroditus und die Aufdeckung der pisonischen Verschwörung', *Historia* 1976(25) : 381-384. https://www.jstor.org/stable/4435513?seq=1#page_scan_tab_contents

Categoria:Liberti
Categoria:Necati
Categoria:Romani antiqui
Maprotilinum

**Maprotilinum** est medicamentum pharmaceuticum cum effectibus antidepressivis et antidepressivum tetracyclicum.

## Effectus Maprotilini 
Maprotilini effectus antidepressivos, anxiolyticos, sedativos, etiam analgeticos exercet. Supra partem sympathicam systematis nervosi autonomici stimulat.

### Effectus adversi 
Effectus adversi, per exemplum, sunt: siccitas oris, exanthema, pruritus, rubor, convulsiones, nausea, vomitus, febris.

## Usus Maprotilini 
### Usus medicus 
In psychiatria doses 75-150 mg (in valetudinario usque ad 225 mg) die adhiberi possunt.

* Depressio
* Dolor

## Notae 
## Nexux externi 
* Drugs.com: de effectibus Maprotilini adversariis. 

Categoria:Antidepressiva
Categoria:Intervallum QT prolongatum
Fraga (discretiva)

**Fraga** potest esse:
* Fraga, pl., rarius fragum, sing.: fructus fragariae
* Fraga (urbs), urbs Hispaniae
Fragum (discretiva)

**Fragum** potest esse:
* Fraga, pl., rarius fragum, sing.: fructus *Fragariae vescae*
* Fragum (genus), genus molluscorum
Zuclopenthixolum

**Zuclopenthixolum** est medicamentum pharmaceuticum et antipsychoticum ad schizophreniam tractandam. Substantia thioxanthenum antagonistaque receptoria dopamini D1 atque D2, adrenergica α1 et serotonini 5-HT2 obsidet. Frequenter effectus adversarii ut os siccum, ademptio conscientiae, inquies motuum sive nimium sive tarditas eorum observari possunt.

Zuclopenthixolum est Clopenthixoli *cis*-isomerus.

## Natura zuclopenthixoli 
### Natura chemica 
Zuclopenthixolum est cis-(Z)-2-(4-(3-(2-chloro-9H-thioxantheno-9-ilideno)-propylo)-piperazino-1-yl)-aethanolum. Massa molaris est 400.965 g/mol. 

Fasciculus:Piperazine Structural Formula V1.svg|Piperazinum

### Natura pharmacologica 
Codex ATC est .

### Pharmacocinetica 
Semivita biologica t_{\frac{1}{2}}. 20 horae est, at administratione intramusculari 19 dies. Putatur, ut in senectute concentratio substantiae in sanguine, functione CYP2D6 diminuta causa, aucta sit. Excretio imprimis per faecibus (85%) fit.

* Receptorium dopamini D2

## Notae 
Categoria:Antipsychotica
Categoria:Piperazina
Ioachimus Torra

**Ioachimus Torra**, vulgo *Quim* seu plene *Joaquim Torra i Pla* (Blandis natus die 28 Decembris 1962) est causidicus et politicus Catalauniae.

Filius ingeniarii, Blandis et Barcinone apud collegium Sancti Ignatii Iesuitarum educatus, Ioachimus Torra alumnus est universitatis autonomae Barcinonensis. Iuris consultus iuxta societatem commercialem Winterthur meruit. Ab anno 2008 editor librorum et diurnarius operam dedit. Ipse mythistoriam *Viatge involuntari a la Catalunya impossible* de scriptoribus annorum 1920 et 1930 Catalaunis composuit. Legatus est parlamento Catalauno a die 17 Ianuarii 2018. Praeses generalitatis Catalauniae die 14 Maii eiusdem anni aegre electus est. 

## Bibliographia 
* "Perfil · Quim Torra, exlíder d'Òmnium proper a Puigdemont per presidir el Govern" in *Diari de Girona* (11 Maii 2018)
* Ignasi Aragay, "La Catalunya impossible de Quim Torra" (10 Maii 2018) apud *ara.cat*
* Marta Lasalas, "Quim Torra to be 131st president of Catalonia" in *El Nacional* (10 Maii 2018)

Categoria:Nati 1962
Categoria:Homines vivi
Categoria:Politici Cataloniae
Categoria:Gubernatores provinciarum
Categoria:Iuris consulti
Categoria:Alumni Universitatis Autonomae Barcinonensis
Melia

**Melia** potest esse:
* Melia (planta), genus arborum familiae Meliacearum
* Melia, Graece μελία, hasta fraxinea
* Melia (nympha), filia Oceani, ab Apolline amata
* Meliae, sive Meliades, nymphae ex guttis sanguinis Caeli exortae
* Melia (Theodisce *Möhlin*), Germanicum flumen 

## Notae